Buore beaivvi!

Romssa universitehta Giellatekno-joavku ja .... leaba ovttas ráhkadeamen dihtorjorgalanprográmma davvisámegielas anárašgillii (ja eará sámegielaide). Dakkár prográmma sáhttá geavahit veahkkin dalle go jorgala teavsttaid anárašgillii, maiddái teavsttaid mat leat juo jorgaluvvon suomagielas davvisámegillii dábálaš vuogi mielde. Boađus ii šatta goassege nu buorre ahte ii dárbbaš divvut ja buoridit jorgalusa, muhto jurdda lea ahte jorgaleaddji seasttášii áiggi.

Min bargu lea álgomuttus, muhto mii háliidit dahkat smávva árvvoštallama dál juo, ja dasa mii dárbbašit jorgaleddjiid veahkkin dáinna lágiin:

Mii sáddet dutnje guokte unna davvisámegiela teavstta, goappašagain leat su. 300 sáni, ja don oaččut maiddái jorgalusaid maid min dihtorprográmma lea ráhkadan. Mielddusin lea jearranskovvi. Vuosttažettiin háliidit diehtit leago du mielas ávkkálaš geavahit dihtorjorgalusa veahkkin, ja mo don geavahit teavstta, omd. leigo dan mađe buorre ahte don sáhttet dušše divvut teavstta, vai čálletgo áibbas ođđa teavstta. Ja de mii jearrat maiddái dihtorjorgalusa kvaliteahta birra.

Mii sáddet teavsttaid 3-4 jorgaleaddjái, ja áigut maŋŋel muitalit maid jorgaleaddjit oaivvildit ja mo sii jorgalit eará ládje go mo dihtorprográmma jorgala, muhto eat áiggo makkárge oktavuođas muitalit geat min árvvoštallit leat. Ieš jorgalusat leat maiddái midjiide ávkin go bargat viidáseappot prográmmain.

Jus don leat mielde dán barggus, de oaččut teavsttaid e-boastta bokte ođđajagemánu 20. b. ja áigemearri sáddet jorgalusa, ja vástidit jearaldagaide lea ođđajagemánu 27. b. Barggu ovddas oaččut xx euro.